ddrg/super_eurlex huggingface dataset:
i)

Hyväksytyn ulkoisen luottoluokituslaitoksen (8) liikkeeseenlaskulle antamista luottoluokituksista, tai jos kyseinen luottoluokituslaitos ei ole antanut luokitusta liikkeeseenlaskulle, sellaiselle ohjelmalle/liikkeeseenlaskusarjalle antamista luottoluokituksista, jossa omaisuuserä on laskettu liikkeeseen, ainakin yhden on oltava vähintään eurojärjestelmän asettaman luottokelpoisuuden alarajan mukainen (9). EKP julkaisee luottokelpoisuuden alarajan kultakin hyväksytyltä ulkoiselta luottoluokituslaitokselta, kuten suuntaviivojen EKP/2011/14 liitteessä I olevassa 6.3.1 kohdassa on täsmennetty (10). Jos samalle liikkeeseenlaskulle tai soveltuvin osin ohjelmalle/liikkeeseenlaskusarjalle on annettu useita ulkoisten luottoluokituslaitosten luottoluokituksia, käytetään näistä parasta (eli parasta saatavilla olevaa, samaa liikkeeseenlaskua tai soveltuvin osin ohjelmaa/liikkeeseenlaskusarjaa koskevaa luottoluokitusta). Jos liikkeeseenlaskua tai soveltuvin osin ohjelmaa/liikkeeseenlaskusarjaa koskeva paras luottoluokitus ei ole vähintään eurojärjestelmän asettaman luottokelpoisuuden alarajan mukainen, omaisuuserä ei ole vakuuskelpoinen siinäkään tapauksessa, että sille on olemassa suuntaviivojen EKP/2011/14 liitteessä I olevan 6.3.2 kohdan c alakohdan mukainen hyväksyttävä takaus. Jos liikkeeseenlaskulle tai soveltuvin osin ohjelmalle/liikkeeseenlaskusarjalle ei ole ulkoisen luottoluokituslaitoksen antamaa luottoluokitusta, liikkeeseenlaskijaa tai takaajaa (mikäli takaus on suuntaviivojen EKP/2011/14 liitteessä I olevan 6.3.2 kohdan c alakohdan nojalla hyväksyttävä) koskevan parhaan luottoluokituksen on oltava vähintään eurojärjestelmän asettaman luottokelpoisuuden alarajan mukainen, jotta omaisuuserä olisi vakuuskelpoinen.
(1)

Euroopan keskuspankkijärjestelmän ja Euroopan keskuspankin perussäännön 18.1 artiklassa määrätään, että Euroopan keskuspankki (EKP) ja niiden jäsenvaltioiden kansalliset keskuspankit, joiden rahayksikkö on euro (jäljempänä ’kansalliset keskuspankit’), voivat tehdä luottotoimia luottolaitosten ja muiden markkinaosapuolten kanssa ja että luottoa annettaessa vakuuksien on oltava riittävät. Yleisehdot, joiden perusteella EKP ja kansalliset keskuspankit ovat valmiita toteuttamaan luottotoimia, mukaan lukien eurojärjestelmän luottotoimissa käytettävien vakuuksien vakuuskelpoisuusvaatimukset, määritellään suuntaviivojen EKP/2011/14 liitteessä I, jota on tarkistettu omassa käytössä olevien valtion takaamien kattamattomien pankkien joukkovelkakirjojen käyttämistä vakuutena eurojärjestelmän rahapoliittisissa operaatioissa koskevien sääntöjen osalta päätöksellä EKP/2013/6.
(6)

Komissio panee merkille, että Espanja aikoo komission asetuksen (EU) N:o 1191/2010 (6) 2 artiklan mukaisesti soveltaa siirtymäsäännöstä. Komissio on tutkinut Espanjan tältä osin toimittamat tiedot ja on samaa mieltä siitä, että Espanja täyttää asetuksen (EU) N:o 1191/2010 2 artiklan edellytykset ja voi päättää vapauttaa lennonvarmistuspalvelujen tarjoajien määritetyt kustannukset komission asetuksen (EY) N:o 1794/2006 (7) 11 a artiklan 3 kohdan soveltamisesta. Näin ollen liikenteen riskinjakojärjestelmässä, jossa lennonvarmistuspalvelujen tarjoajien ja ilmatilan käyttäjien todellisten ja ennakoitujen palveluyksiköiden välisen erotuksen mukaan saatavat tappiot tai voitot jaetaan suhteessa 30/70, olisi sovellettava jo kun ero on 0 prosenttia eikä 2 prosenttia. Asetuksen (EU) N:o 1191/2010 2 artiklan ja Espanjan vuodeksi 2012 päättämän yksikköhinnan alennuksen mukaisesti vapautus on rajattu liikenneriskin jakamiseen kyseisen vuoden tulojen osalta. Espanja aikoo siirtää tulot seuraavien vuosien määrärahoihin vuodesta 2015 alkaen.
(7)

Slovakiaan on tehty arviointikäynti, ja Belgian ja Alankomaiden arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.
(4)

Poiketen vaatimuksesta, jonka mukaan verovelvollisten on käytettävä oikeuttaan vähentää arvonlisävero tai hakea sen palautusta siinä jäsenvaltiossa, jossa se on maksettu, Tanskalle ja Ruotsille on annettu lupa ottaa käyttöön erityistoimenpide, jonka nojalla verovelvolliset voivat hakea arvonlisäveron palautusta keskitetysti yhdeltä verohallinnolta. Lupa annettiin ensimmäisen kerran neuvoston päätöksellä 2000/91/EY (2), ja sen voimassaoloa jatkettiin neuvoston päätöksillä 2003/65/EY (3) ja 2007/132/EY (4).
(175)

Neljänneksi Curaçaon viranomaiset eivät varmista saatujen VMS-tietojen jatkuvaa seurantaa. Teknisten ja operatiivisten heikkouksien osalta voidaan todeta, että VMS-tietojen lukemiseksi ja keräämiseksi käytettävässä ohjelmistossa on rajalliset toiminnot. Tukialuksilla on VMS-järjestelmä, ja niiden on lähetettävä tiedot järjestelmällisesti. Myös rahtialuksilla on VMS-järjestelmä, mutta niiden on lähetettävä tiedot vain, kun ne kuljettavat kalaa.
(189)

Komissio totesi 15 päivänä marraskuuta 2012 antamansa päätöksen johdanto-osan 193 ja 194 kappaleiden osalta eli kun on kyse Guinealle rannikkovaltiona kuuluvista kansainvälisen oikeuden mukaisista velvollisuuksista, kuten tämän päätöksen johdanto-osan 174 ja 175 kappaleessa selitetään, että pyyntiponnistuksen hallinnointia koskeva tilanne on nyt jopa huonompi kuin se oli annettaessa komission päätös 15 päivänä marraskuuta 2012. Komissio havaitsi, että kalastus- ja vesiviljelyministeriön nykyisin harjoittaman politiikan tuloksena niiden ulkomaalaisten alusten lukumäärä, joilla on lupa toimia Guinean vesillä, on noussut 60:stä vuonna 2010 ja 56:sta heinäkuussa 201170:een helmikuussa 2013, vaikka Guinealla ei ole keinoja tehokkaasti seurata ja valvoa talousvyöhykkeellään tapahtuvaa kalastustoimintaa. Tältä osin komissio katsoo, että Guinean harjoittama kalastuspolitiikka (pyyntiponnistuksen kasvu sen merivesillä, joka on parhaiden käytettävissä olevien tieteellisten tietojen vastaista eikä vastaa seurantaa ja valvontaa koskevia hallinnollisia valmiuksia) on vastoin elollisten luonnonvarojen parhaan mahdollisen hyödyntämisen periaatetta sen talousvyöhykkeellä, joten asianomaiset kalakannat (pienet pelagiset lajit, pohjakalat ja äyriäiset) ovat todennäköisesti vaarassa liiallisen hyödyntämisen vuoksi.
(6)

Lisäksi päätöksen 2009/861/EY liitteestä II on poistettu neljä laitosta, sillä niillä on lupa saattaa maitotuotteita unionin sisämarkkinoille, koska ne käyttävät ainoastaan vaatimustenmukaista maitoa. Kyseiset laitokset ovat päätöksen 2009/861/EY liitteessä II olevassa taulukossa luetellut laitokset n:o 8 (1312023 ”Inter-D” OOD), n:o 71 (BG 2512001 ”Mladost -2002” OOD), n:o 91 (BG 2012019 ”Hemus-Milk komers” OOD) ja n:o 95 (2712005 ”Nadezhda” OOD).
(2)

Euroopan unionin yleinen tuomioistuin kumosi 16 päivänä syyskuuta 2013 asiassa T-489/10 (2) antamillaan tuomioilla neuvoston päätökset sisällyttää Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd ja Valfajr 8th Shipping Line Co. päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
(2)

On tarpeen lisätä päätökseen 2013/255/YUTP poikkeuksia, joiden nojalla jäsenvaltiot voivat tukea kemiallisten aseiden kieltojärjestön (Organization for the Prohibition of Chemical Weapons, jäljempänä 'OPCW') toimia Syyriassa olevien kemiallisten aseiden poistamiseksi Yhdistyneiden kansakuntien (YK) turvallisuusneuvoston päätöslauselman 2118 (2013) 10 kohdan mukaisesti.
(1)

Guignardia citricarpa Kiely (kaikki Citrus-kasveille patogeeniset kannat), jäljempänä ’asianomainen organismi’, on direktiivin 2000/29/EY liitteessä II olevan A osan I jakson c kohdan 11 alakohdassa lueteltu haitallinen organismi. Sitä ei tiedetä esiintyvän unionissa. Sen isäntänä ovat pääasiassa Citrus L. -suvun kasvit, ja se on erityisen haitallinen kyseisille kasveille.
(2)

Kroatia on pyytänyt komissiolta lupaa käyttää eräitä likimääräisiä arvioita arvonlisäverosta kertyvien omien varojen perusteen laskemisessa 1 päivästä tammikuuta 201331 päivään joulukuuta 2014, koska se ei kykene laskemaan tarkasti arvonlisäverosta kertyvien omien varojen perustetta direktiivin 2006/112/EY liitteessä X olevan B osan 9 kohdassa tarkoitetuille liiketoimille. Tällainen laskenta aiheuttaa todennäköisesti perusteettoman hallinnollisen rasitteen suhteessa vaikutukseen, joka tällaisilla liiketoimilla on Kroatian arvonlisäverosta kertyvien omien varojen perusteen kokonaismäärään. Kroatia kykenee suorittamaan laskennan tähän ryhmään kuuluvien liiketoimien likimääräisten arvioiden perusteella. Kroatialle olisi näin ollen annettava lupa arvonlisäverosta kertyvien omien varojen perusteen laskemiseen 1 päivästä tammikuuta 201331 päivään joulukuuta 2014 asetuksen (ETY, Euratom) N:o 1553/89 6 artiklan 3 kohdan toisen luetelmakohdan mukaisesti.
(3)

Tanska on ilmoittanut komissiolle, että se on saattanut loppuun virusperäisen verenvuotoseptikemian (VHS-taudin) hävittämistä koskevan monivuotisen ohjelman ja onnistunut hävittämään taudin kaikilta Tanskan mantereella sijaitsevilta alueilta. Ilmoitus on direktiivissä 2006/88/EY säädettyjen taudista vapaaksi julistamista koskevien vaatimusten mukainen. Sen vuoksi kaikki Tanskan mantereella sijaitsevat alueet olisi julistettava virusperäisestä verenvuotoseptikemiasta (VHS-taudista) vapaaksi.
Julkisen talouden menojen arviointiin perustuvan paketin ohella on toteutettava muita pysyvästi vaikuttavia tulopuolen toimenpiteitä, joilla pyritään edelleen parantamaan nykyisten vero- ja etuusjärjestelmien tehokkuutta ja tasapuolisuutta (vaikutus 0,4 prosenttia suhteessa BKT:hen). Etenkin on kiristettävä työsuhdeautoihin liittyvien kustannusten kohtelua verotuksessa ja parannettava ympäristö- ja terveyshaittaverotusta tekemällä muutoksia dieselkäyttöisten henkilöautojen verotukseen ja korottamalla tupakan ja alkoholijuomien valmisteveroja. Eläke- ja kiinteistörahastojen kiinteistöverohelpotuksia on vähennettävä. Lakisääteisten elinten jäsenten sosiaaliturvamaksuihin sovellettavista enimmäismääristä on luovuttava. Energiantuotannosta on kannettava lisäveroa, jotta voidaan hillitä energiasektorin liiallisia voittomarginaaleja. Osa veron tuottamista tuloista on käytettävä liian alhaisista tariffeista aiheutuneen velan maksamiseen. Internetrahapelien markkinoiden laillistamiseksi on myytävä toimilupia, ja internetrahapelitoiminnasta on myös kannettava veroa. On otettava käyttöön erityinen tiedotusvälinemaksu, ja rahoituslaitoksilta perittävää maksua on korotettava. Lisäksi on toteutettava kertaluonteisia toimia, joiden vakauttava vaikutus on suurempi kuin keskinäiseen sopimukseen perustuvan irtisanomisjärjestelyn käyttöönotosta julkisella sektorilla johtuviin kertaluonteisiin etukäteismaksuihin liittyvien kustannusten vaikutus. Näitä toimia ovat muun muassa CTT-terveysrahaston siirtäminen julkisyhteisöjen sektoriin, siilo- ja satamatoimilupien myynti sekä erään julkisen yrityksen ylimääräisten öljyvarantojen myynnistä kertyvät erityiset tuotot.
(15)

Brasilia on lueteltu päätöksen 92/260/ETY liitteessä I olevassa terveysluokituksen ryhmässä D, ja rekisteröityjen hevosten, jotka on tarkoitus tuoda tilapäisesti unioniin, on täytettävä kyseisen päätöksen liitteessä II olevassa terveystodistuksen mallissa D esitetyt eläinten terveyttä ja eläinlääkärintodistuksia koskevat vaatimukset. Jotta varmistetaan, että unioniin tilapäisesti tuodut rekisteröidyt hevoset ovat vapaita räkätaudista, on aiheellista sisällyttää kyseisen todistusmallin kohtaan III ”Terveystiedot” vahvistus siitä, että kyseiselle rekisteröidylle hevoselle on tehty komplementin sitoutumistesti räkätaudin toteamiseksi ja testistä on saatu negatiivinen tulos seerumilaimennoksella 1:10 verinäytteestä, joka otettiin unioniin lähettämistä edeltäneiden 10 päivän aikana.
(6)

Mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehty luettelo on päivitettävä myös siksi, että voidaan ottaa huomioon unionin alustavan luettelon ja sen kuuden ensimmäisen päivityksen hyväksymisen jälkeen mahdollisesti tapahtuneet muutokset jäsenvaltioiden toimittamissa alueita koskevissa tiedoissa. Tämä mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehtävä päivitetty luettelo on tässä mielessä konsolidoitu versio mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehdystä luettelosta. On muistettava, että direktiivin 92/43/ETY 4 artiklan 4 kohdasta ja 6 artiklan 1 kohdasta johtuvia velvoitteita olisi sovellettava kaikkiin alueisiin, jotka kuuluvat tämän päätöksen soveltamisalaan, mahdollisimman pian ja enintään kuuden vuoden kuluessa siitä, kun on hyväksytty se luettelo yhteisön tärkeinä pitämistä alueista, johon kyseinen alue on alun perin sisällytetty.
(6)

Alppivyöhykkeen luonnonmaantieteellisellä alueella olevista yhteisön tärkeinä pitämistä alueista tehty luettelo on päivitettävä seitsemännen kerran myös siksi, että voidaan ottaa huomioon unionin alustavan luettelon ja sen kuuden ensimmäisen päivityksen hyväksymisen jälkeen mahdollisesti tapahtuneet muutokset jäsenvaltioiden toimittamissa alueita koskevissa tiedoissa. Tämä alppivyöhykkeen luonnonmaantieteellisellä alueella olevista yhteisön tärkeinä pitämistä alueista tehtävä päivitetty luettelo on tässä mielessä konsolidoitu versio alppivyöhykkeen luonnonmaantieteellisellä alueella olevista yhteisön tärkeinä pitämistä alueista tehdystä luettelosta. On muistettava, että direktiivin 92/43/ETY 4 artiklan 4 kohdasta ja 6 artiklan 1 kohdasta johtuvia velvoitteita olisi sovellettava kaikkiin alueisiin, jotka sisältyvät tähän päätökseen, mahdollisimman pian ja enintään kuuden vuoden kuluessa siitä, kun on hyväksytty se luettelo yhteisön tärkeinä pitämistä alueista, johon kyseinen alue on alun perin sisällytetty.
(6)

Pannonian vyöhykkeen luonnonmaantieteellisellä alueella olevista yhteisön tärkeinä pitämistä alueista tehty luettelo on päivitettävä myös siksi, että voidaan ottaa huomioon unionin alustavan luettelon ja sen neljän ensimmäisen päivityksen hyväksymisen jälkeen mahdollisesti tapahtuneet muutokset jäsenvaltioiden toimittamissa alueita koskevissa tiedoissa. Tämä Pannonian vyöhykkeen luonnonmaantieteellisellä alueella olevista yhteisön tärkeinä pitämistä alueista tehtävä päivitetty luettelo on tässä mielessä konsolidoitu versio Pannonian vyöhykkeen luonnonmaantieteellisellä alueella olevista yhteisön tärkeinä pitämistä alueista tehdystä luettelosta. On muistettava, että direktiivin 92/43/ETY 4 artiklan 4 kohdasta ja 6 artiklan 1 kohdasta johtuvia velvoitteita olisi sovellettava kaikkiin alueisiin, jotka kuuluvat tämän päätöksen soveltamisalaan, mahdollisimman pian ja enintään kuuden vuoden kuluessa siitä, kun on hyväksytty se luettelo yhteisön tärkeinä pitämistä alueista, johon kyseinen alue on alun perin sisällytetty.
(7)

Asetuksen (EY) N:o 58/2003 3 artiklan 1 kohdan mukaisesti tehty kustannus-hyötyanalyysi on osoittanut, että viraston hoitaessa tehtäviä toiminta on tehokkaampaa kuin tilanteessa, jossa niitä hoitaisi komissio. Virastolle siirrettävät uudet ohjelmat vastaavat temaattisesti viraston nykyistä toimeksiantoa ja tehtävänkuvaa ja ovat jatkoa viraston nykyiselle toiminnalle. Virastoon on jo kertynyt pätevyyttä, osaamista ja valmiuksia, joille on suora tarve näissä ohjelmissa. Virastolla on hyvät mahdollisuudet jatkaa tutkimusohjelmien hallinnointia monivuotisen rahoituskehyksen 2014–2020 mukaisesti. Ohjelmien hallinnoinnin siirtäminen virastolle varmistaisi toiminnan jatkuvuuden ohjelmista myönnettävän rahoituksen saajien kannalta, koska virastolla on soveltuva pätevyys ja valmiudet ja se keskittyy toiminnassaan tutkimusyhteisöön. Ohjelmien hallinnoinnin antamisesta viraston tehtäväksi arvioidaan saatavan 158 miljoonan euron tehokkuushyödyt vuosina 2014–2024 verrattuna siihen, että hallinnoinnista huolehtisivat komission yksiköt.
(6)

Päätöksellä 2008/37/EY perustettu virasto on saavuttanut merkittävän maineen Euroopan ja koko maailman tiedeyhteisössä. Siitä on tullut olennainen osa unionin tutkimusrahoitustoimintaa. Sillä on hyvä näkyvyys, ja ulkoisilla sidosryhmillä on siitä hyvä käsitys. Asetuksen (EY) N:o 58/2003 25 artiklan mukaisesti tehty viraston ulkoinen arviointi osoittaa, että viraston perustamisella on ollut myönteinen vaikutus, mikä johtuu sen tieteellisestä erikoistumisesta ja kyvystä tarjota parempaa palvelua, koska se voi olla lähellä tuensaajia, parantaa viestintää ja ohjelmien näkyvyyttä ja varmistaa avustusten nopeamman maksamisen rahoituksen saajille. Tehtävien siirtämisestä virastolle arvioidaan koituvan vuosina 2009–2012 noin 45 miljoonan euron säästöt.
(5)

Komissio on tämän jälkeen muuttanut viraston toimeksiantoa useaan kertaan sen laajentamiseksi koskemaan uusien hankkeiden ja ohjelmien hallinnointia. Komission päätöksellä 2008/544/EY (4) kansanterveysalan toimintaohjelman toimeenpanovirasto muutettiin terveys- ja kuluttaja-asioiden toimeenpanovirastoksi, sen toimintajaksoa jatkettiin 31 päivään joulukuuta 2015 ja sen toimeksiantoon sisällytettiin Euroopan parlamentin ja neuvoston päätöksellä N:o 1350/2007/EY (5) hyväksytyn kansanterveysalan toimintaohjelman 2008–2013 täytäntöönpano, Euroopan parlamentin ja neuvoston päätöksellä N:o 1926/2006/EY (6) hyväksytyn kuluttajaohjelman 2007–2013 täytäntöönpano sekä neuvoston direktiivin 2000/29/EY (7) ja Euroopan parlamentin ja neuvoston asetuksen (EY) N:o 882/2004 (8) kattamien elintarviketurvallisuutta koskevien koulutustoimenpiteiden täytäntöönpano. Komission täytäntöönpanopäätöksellä 2012/740/EU (9) viraston toiminta-ala laajennettiin jäsenvaltioiden ulkopuolisiin koulutustoimenpiteisiin ja sen tehtäväksi annettiin hallinnoida komission päätöksen C(2012) 1548 (10) ja Euroopan parlamentin ja neuvoston asetuksen (EY) N:o 1905/2006 (11) 22 artiklan 1 ja 3 kohdan kattamia elintarviketurvallisuutta koskevia koulutustoimenpiteitä. Mainitulla täytäntöönpanopäätöksellä viraston tehtäväksi annettiin myös hallinnoida eurooppalaisen standardointiasioiden kuluttajajärjestön ANECin kanssa tehtyä sopimusta, johon sovelletaan Euroopan parlamentin ja neuvoston asetusta (EU) N:o 1025/2012 (12).
b)

kyseinen sianliha ja kyseiset raakalihavalmisteet ja lihavalmisteet täyttävät seuraavat vaatimukset: — ne on saatu ja käsitelty neuvoston direktiivin 2002/99/EY 4 artiklan 1 kohdan mukaisesti, — niille on annettu eläinlääkärintodistus direktiivin 2002/99/EY 5 artiklan mukaisesti, — niiden mukana on komission asetuksessa (EY) N:o 599/2004 (10) säädetty asianmukainen unionin sisäiseen kauppaan tarkoitettu terveystodistus, jonka II osa on täytettävä seuraavasti, ”Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 13 päivänä joulukuuta 2013 annetun komission täytäntöönpanopäätöksen 2013/764/EU mukainen valmiste”.
(5)

Neuvosto totesi 21 päivänä kesäkuuta 2013, että Puola oli toteuttanut tuloksellisia toimia, mutta epäsuotuisat taloudelliset tapahtumat olivat vaikuttaneet erityisen voimakkaasti julkiseen talouteen, ja antoi tarkistetut suositukset (2). Tämän vuoksi Puola täytti asetuksen (EY) N:o 1467/97 3 artiklan 5 kohdan mukaiset edellytykset liiallisen julkisen talouden alijäämän korjaamiselle asetetun määräajan pidentämiseksi. Neuvosto suositteli, että Puolan lopettaa liiallisen alijäämän tilanteen viimeistään vuonna 2014. Se suositteli myös, että Puola saavuttaa julkisen talouden alijäämätavoitteen, joka on 3,6 prosenttia suhteessa BKT:hen vuonna 2013 ja 3,0 prosenttia suhteessa BKT:hen vuonna 2014. Tämä vastaa komission kevään 2013 tarkistetun talousennusteen mukaista rakenteellisen rahoitusaseman paranemista BKT:hen suhteutettuna ainakin 0,8 prosenttia vuonna 2013 ja 1,3 prosenttia vuonna 2014. Se suositteli, että Puola toteuttaa tinkimättä jo hyväksytyt toimenpiteet ja täydentää niitä uusilla toimenpiteillä, jotka ovat tarpeen liiallisen alijäämän korjaamiseksi vuonna 2014. Lisäksi se suositteli, että Puola käyttää kaikki satunnaiset tulot alijäämän korjaamiseen. Neuvosto vahvisti 1 päivän lokakuuta 2013 määräajaksi, johon mennessä Puolan olisi toteutettava tuloksellisia toimia ja esitettävä asetuksen (EY) N:o 1467/97 3 artiklan 4 a kohdan mukaisesti yksityiskohtainen kertomus tavoitteiden saavuttamiseksi suunnitellusta vakauttamisstrategiasta.
(2)

Niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta 29 päivänä elokuuta 2013 annetussa päätöksessä ECB/2013/30 (3) määritetään niiden jäsenvaltioiden kansallisten keskuspankkien, joiden rahayksikkö on euro (jäljempänä ’euroalueen kansalliset keskuspankit’), maksettavaksi tuleva EKP:n pääoman määrä ja maksutapa, kun otetaan huomioon tarkistettu pääoman jakoperuste. Euroalueen ulkopuolisten kansallisten keskuspankkien maksettavista osuuksista Euroopan keskuspankin pääomasta 30 päivänä elokuuta 2013 annetussa päätöksessä EKP/2013/31 (4) määritetään prosenttiosuus, joka sellaisten jäsenvaltioiden kansallisten keskuspankkien, joiden rahayksikkö ei ole euro (jäljempänä ’euroalueen ulkopuoliset kansalliset keskuspankit’), on maksettava 1 päivänä tammikuuta 2014, kun otetaan huomioon tarkistettu pääoman jakoperuste.
(2)

Painoarvoihin tehtävät tarkistukset ja niistä seuraavat muutokset kansallisten keskuspankkien osuuksissa EKP:n merkitystä pääomasta merkitsevät sitä, että on tehtävä tarkistuksia saataviin, joilla EKP on EKPJ:n perussäännön 30.3 artiklan nojalla hyvittänyt niiden jäsenvaltioiden kansallisia keskuspankkeja, joiden rahayksikkö on euro (jäljempänä ”euroalueen kansalliset keskuspankit”) ja jotka vastaavat euroalueen kansallisten keskuspankkien EKP:lle siirtämiä valuuttavarantosaamisia (jäljempänä ”saatavat” tai ”saamiset”). Niiden euroalueen kansallisten keskuspankkien, joiden saatavat suurenevat, koska niiden painoarvo kasvaa 1 päivästä tammikuuta 2014, olisi siten suoritettava korvaava siirto EKP:lle, ja EKP:n olisi suoritettava korvaava siirto niille euroalueen kansallisille keskuspankeille, joiden saatavat pienenevät, koska niiden painoarvo vähenee.
(4)

Välttämättömiin laboratorio- ja analyysitarkoituksiin sallittujen kiintiöiden jakamisessa on varmistettava, että 10 artiklan 6 kohdan rajoituksia noudatetaan soveltaen komission asetusta (EU) N:o 537/2011 (2). Koska näihin määrällisiin rajoituksiin on sisällytetty myös laboratorio- ja analyysitarkoituksiin sallitut osittain halogenoidut kloorifluorihiilivedyt, kyseisen jaon olisi katettava myös osittain halogenoitujen kloorifluorihiilivetyjen tuottaminen ja tuonti näihin tarkoituksiin.
(6)

Euroopan laajuisen liikenneverkon toimeenpanovirasto on osoittautunut hyvin organisoiduksi virastoksi, joka huolehtii toimeksi saamistaan tehtävistä tehokkaasti ja tuloksekkaasti sen toimintaan sovellettavan lainsäädännön mukaisesti. Viraston väliarviointi on osoittanut, että sen tuottavuusindikaattorit osoittavat vakaita tuloksia ja että se huolehtii teknisestä hallinnoinnista ja varainhoidosta sidosryhmiä tyydyttävällä tavalla. Virasto on onnistuneesti edesauttanut Euroopan laajuisen liikenneverkon ohjelman täytäntöönpanoa ja mahdollistanut sen, että komissio on voinut keskittyä poliittisiin ja institutionaalisiin tehtäviinsä ja parantaa niiden hallinnointia. Väliarviointi on myös osoittanut, että virasto on Euroopan laajuisen liikenneverkon ohjelman hallinnoinnissa kustannustehokkaampi vaihtoehto verrattuna siihen, että hallinnoinnista huolehdittaisiin komission sisällä. Tehtävien siirtämisestä virastolle arvioidaan koituvan vuosina 2008–2015 noin 8,66 miljoonan euron säästöt.